ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 173/11.07.2025**

**pentru aprobarea procedurii de cumpărare de imobile construcții și/sau terenuri de către Municipiul Satu Mare**

Consiliul Local al Municipiului Satu Mare,

Analizând proiectul de hotărâre înregistrat sub nr. 42095/08.07.2025, referatul de aprobare al inițiatorului, înregistrat sub nr. 42097/08.07.2025, raportul de specialitate al Direcției Patrimoniu-Serviciul Patrimoniu, Concesionări, Închirieri, înregistrat sub nr. 42099/08.07.2025, raportul de specialitate al Serviciului Juridic, înregistrat sub nr. 42124/08.07.2025, avizele comisiilor de specialitate ale Consiliului Local Satu Mare,

Luând în considerare prevederile:

* art. 46 alin. (2) lit. a) din Legea nr. 273/2006 privind finanţele publice locale, cu modificările și completările ulterioare,
* art. 557, art. 863 lit. (a), art. 876 alin. (3) din Codul civil;
* art. 29 alin. 1 lit. a) din Legea nr. 98/2016 privind achizițiile publice, cu modificările și completările ulterioare,

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 87 alin. (5), art. 129 alin. 14, art. 139 alin. (3) lit. g) și art. 196 alin. (1) lit. a) din O.U.G. nr. 57/2019 privind Codul Administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se aprobă Procedura de cumpărare de imobile construcții și/sau terenuri de către Municipiul Satu Mare prevăzută în Anexa care face parte integrantă din prezenta hotărâre.

**Art. 2.** Se abrogă Hotărârea Consiliului Local Satu Mare nr. 219/28.09.2017.

**Art. 3.** Cu ducere la îndeplinire a prezentei se încredințează Direcția Patrimoniu, Serviciul Patrimoniu, Concesionări, Închirieri.

**Art. 4.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului-Judeţul Satu Mare, Direcției Patrimoniu - Serviciului Patrimoniu, Concesionări, Închirieri.

**Președinte de ședință, Contrasemnează**

 **Mare Radu Secretar general,**

 **Mihaela Maria Racolța**

Prezenta hotărâre a fost adoptată în ședința extraordinară convocată de îndată cu respectarea prevederilor art. 139 alin. (3) lit. g), din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr. total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 3 exemplare originale

M. T.-S.